Валерый Мікалаевіч Палішчук

Валерый Мікалаевіч Палішчук (нар. 30 кастрычніка 1963, с. Прыазёрнае, Табольскі раён, Кустанайская вобласць, Казахская ССР) — генерал-маёр міліцыі.

 Біяграфія 
Служыў міліцыянерам лінейнага пункта міліцыі на станцыі Шэманаіха лінейнага аддзела ўнутраных спраў на станцыі Абарона Усходняга ўпраўлення ўнутраных спраў на транспарце МУС Казахскай ССР.

У 1987 годзе скончыў з адзнакай Магілёўскую спецыяльную сярэднюю школу транспартнай міліцыі МУС СССР. У 1987 годзе прызначаны на пасаду оперупаўнаважанага аддзялення крымінальнага вышуку службы крымінальнай міліцыі аддзела ўнутраных спраў Цэнтральнага райвыканкама Магілёва.

У 1994 годзе скончыў Акадэмію міліцыі МУС Рэспублікі Беларусь. У 1996 годзе стаў намеснікам начальніка аддзела ўнутраных спраў Ленінскага райвыканкама Магілёва — начальнікам службы крымінальнай міліцыі. У 1999—2001 гадах — начальнік аддзела ўнутраных спраў Чавускага райвыканкама, далей — начальнік аддзела ўнутраных спраў адміністрацыі Кастрычніцкага раёна г. Магілёва.

У 2005—2009 гадах служыў намеснікам начальніка крымінальнай міліцыі па аператыўна-вышуковай працы УУС Магаблвыканкама, потым першым намеснікам начальніка УУС — начальнікам крымінальнай міліцыі. Да верасня 2014 года знаходзіўся на пасадзе начальніка ўпраўлення ўнутраных спраў Гомельскага аблвыканкама. У верасні 2014 года прызначаны начальнікам Магілёўскага інстытута МУС Рэспублікі Беларусь.

У 2019 годзе абраны членам Савета Рэспублікі Нацыянальнага сходу Рэспублікі Беларусь 7-га склікання ад Магілёўскай вобласці.

 Узнагароды 
 медаль «За бездакорную службу» III ступені,
 медаль «За бездакорную службу» II ступені,
 медаль «За бездакорную службу» I ступені (2011)НАЧАЛЬНИК МОГИЛЕВСКОГО ИНСТИТУТА МВД — ВАЛЕРИЙ ПОЛИЩУК ,
 ордэн «За службу Радзіме» III ступені (2019)Госнаград и благодарностей Президента удостоены представители различных сфер. 29 августа 2019,
 нагрудны знак Міністэрства ўнутраных спраў Рэспублікі Беларусь «Ганаровы супрацоўнік МУС»,
 нагрудны знак Міністэрства ўнутраных спраў Рэспублікі Беларусь «За адданасць абавязку і прысязе»,
 ганаровая грамата Міністэрства ўнутраных спраў Рэспублікі Беларусь,
 ганаровая грамата Генеральнай пракуратуры Рэспублікі Беларусь,
 ганаровая грамата Міністэрства ўнутраных спраў Расійскай Федэрацыі,
 падзяка старшыні Палаты прадстаўнікоў Нацыянальнага сходу Рэспублікі Беларусь.

Катэгорыя:Генерал-маёры міліцыі (Беларусь)
Катэгорыя:Выкладчыкі Магілёўскага інстытута МУС Рэспублікі Беларусь
Катэгорыя:Выпускнікі  Магілёўскага інстытута МУС Рэспублікі Беларусь
Катэгорыя:Члены Савета Рэспублікі Нацыянальнага сходу Рэспублікі Беларусь 7-га склікання